Komission asetus (ETY) N:o 1592/71, annettu 23 päivänä heinäkuuta 1971, tavaroiden luokittelusta yhteisen tullitariffin nimikkeeseen 68.08



Virallinen lehti nro L 166 , 24/07/1971 s. 0039 - 0039

Suomenk. erityispainos Alue 2 Nide 1 s. 0022

Tanskank. erityispainos: Sarja I Alue 1971(II) s. 0517

Ruotsink. erityispainos Alue 2 Nide 1 s. 0022

Englannink. erityispainos: Sarja I Alue 1971(II) s. 0577

Kreikank. erityispainos: Luku 02 Nide 1 s. 0135

Espanjank. erityispainos: Luku 02 Nide 1 s. 0100

Portugalink. erityispainos: Luku 02 Nide 1 s. 0100



KOMISSION ASETUS (ETY) N:o 1592/71, annettu 23 päivänä heinäkuuta 1971, tavaroiden luokittelusta yhteisen tullitariffin nimikkeeseen 68.08 EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69 (1) ja erityisesti sen 3 artiklan, sekä katsoo, että neuvoston 17 päivänä joulukuuta 1970 antaman asetuksen (ETY) N:o 1/71 (2), sellaisena kuin se on viimeksi muutettuna 12 päivänä heinäkuuta 1971 annetulla neuvoston asetuksella (ETY) N:o 1528/71 (3), liitteenä olevan yhteisen tullitariffin nimikkeeseen 48.07 kuuluvat muun muassa tervalla, bitumilla tai asfaltilla päällystetyt, myös vahvistetut, paperi, kartonki ja pahvi, myös hiekalla tai sen kaltaisella tuotteella päällystetyt, rullina tai arkkeina, ja nimikkeeseen 68.08 asfaltista tai sen kaltaisesta aineesta (esimerkiksi maaöljybitumista tai kivihiilitervapiestä) valmistetut tuotteet, komissio on 26 päivänä kesäkuuta 1970 annetulla asetuksella (ETY) N:o 1203/70 (4) antanut yhteisen tullitariffin nimikkeistön soveltamista koskevat määräykset kyseisten tavaroiden luokittelun perusteen vahvistamiseksi; kyseisessä asetuksessa esitetyn perusteen lähtökohtana on näiden tavaroiden kokonaispaino, jonka rajaksi on vahvistettu 3000 grammaa neliömetriä kohti, kokemus on osoittanut, ettei edellä mainittu peruste tee mahdolliseksi ottaa huomioon täysin tyydyttävällä tavalla materiaalia, joka antaa kyseisille tavaroille niiden olennaisen luonteen; sen vuoksi olisi myös näiden tuotteiden valmistustekniikan kehityksestä aiheutuvien uusien tekijöiden johdosta tutkittava muita luokitteluperusteita, jotka voivat vastata paremmin talouden tosiseikkoja ja kyseisten tavaroiden käyttötarkoitusta, on suotavaa määrittää, ovatko nämä tuotteet niihin kohdistetun käsittelyn huomioon ottaen menettäneet 48 ryhmän tavaroiden luonteen; yhteisen tullitariffin nimikkeistön 3 yleisen tulkintasäännön b alakohdan mukaisesti on aiheellista muistaa, että 48 ryhmän tavaroiden luonteen menettäneinä pidetään sellaisia tuotteita, joiden mahdollisesti asfaltilla tai sen kaltaisella tuotteella kyllästetty tuki on molemmilta puolilta päällystetty tästä aineesta valmistetulla kerroksella tai kastettu tähän aineeseen, edellä tarkoitetun perusteen täytäntöön panemiseksi on edellä mainittu asetus (ETY) N:o 1203/70 kumottava, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Katetuotteet (erityisesti kattojen) rullina taikka levyinä tai arkkeina, jotka on mahdollisesti leikattu määrämuotoon (paanuiksi tai laatoiksi), jotka koostuvat paperi- tai huopapahvipohjasta, joka on mahdollisesti kyllästetty asfaltilla tai sen kaltaisella tuotteella, mutta molemmilta puolilta päällystetty tästä aineesta valmistetulla kerroksella tai kastettu tähän aineeseen, myös mineraaleilla (hiekalla tai liuskekiven- tai kivensiruilla) pinnoitetut tai toiselta puoleltaan ohuella metallilevyllä (erityisesti kuparilla tai alumiinilla) pinnoitetut, kuuluvat yhteisen tullitariffin nimikkeeseen 68.08 Asfaltista tai sen kaltaisesta aineesta (esimerkiksi maaöljybitumista tai kivihiilitervapiestä) valmistetut tavarat. 2 artikla Kumotaan 26 päivänä kesäkuuta 1970 annettu komission asetus (ETY) N:o 1203/70. Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1971. Komission puolesta Puheenjohtaja Franco M. MALFATTI (1) EYVL N:o L 14, 21.1.1969, s. 1 (2) EYVL N:o L 1, 1.1.1971, s. 1 (3) EYVL N:o L 162, 20.7.1971, s. 1 (4) EYVL N:o L 140, 27.6.1970, s. 15